# Pierre de Besombes-Singla

Pierre de Besombes-Singla (Tolosa de Llenguadoc, 28 de maig del 1933 - Perpinyà, 28 de març del 2013) va ser un notari i polític nord-català, batlle del municipi vallespirenc de l'Albera durant quatre dècades.

## Biografia

Després d'estudiar al Lycée Arago de Perpinyà, passà a la universitat de Tolosa i s'hi doctorà en dret el 1958. Va ser notari a Ribesaltes i a Perpinyà, i presidí la "Chambre de notaires des Pyrénées-Orientales" del 1978 al 1980 i del 1982 al 1984; en morir (2013) tenia la consideració de notari honorari.
Membre d'una família "propietària" de l'alcaldia de l'Albera, Pierre de Besombes-Singla hi va ser conseller municipal entre els anys 1965 i 1971 abans d'esdevenir, a partir del 1971 i fins a la mort, alcalde de la població. El succeí a l'alcaldia seu fill, Marc de Besombes-Singla.
Fou president del "Lions Club" de Perpinyà. A més de la seva tesi doctoral sobre la història de la gabella de la sal a la Catalunya Nord, publicà dos articlets de tema històric, un sobre els miquelets i els Angelets de la terra, i l'altra sobre el governador Reste de Roca, a la revista comarcal Cahiers de la Rome.

## Obres

* Miquelets et Angelets, contribution à l'histoire de la gabelle en Roussillon [thèse]. Toulouse: Faculté de droit, 1958.
* «Miquelets et Angelets». Cahiers de la Rome, nº 15, 2006, pàg. 17-20.
* «Le Gouverneur Général Reste de Roca (1879-1976)». Cahiers de la Rome, nº 17, 2008, pàg. 63-66.

## Notes

* ↑ Pierre, Jean, Esprit, Charles, Louis de noms de fonts Pierre de Besombes apareix com Pere de Besombes-Singla a l'Enciclopèdia Catalana
* ↑ Justin Besombes, alcalde de l'Albera del 1904 al 1934. Antoine de Besombes-Singla, alcalde de l'Albera 1935-1971 Marc de Besombes-Singla (20.2.1969), notari de Perpinyà, alcalde de l'Albera a partir del 2013
* ↑ Cahiers de la Rome és el butlletí de l'Association pour le Patrimoine de la Vallée de la Rome, una entitat que promou la informació i la promoció, la defensa del medi ambient i la recuperació i valorització turística de la vall de la Roma, a la zona dels municipis vallespirencs de l'Albera, les Cluses, Morellàs i les Illes i el Pertús, i el rossellonenc del Voló

## Referències

* ↑ «Arrêté du 18 d'avril 2003 relatifs à des sociétés civiles professionnelles (officiers publics ou ministériels». Jounal Officiel, nº 100, 29 avril 2003.
* ↑ «Pierre de Besombes-Singla». Gran Enciclopèdia Catalana. Barcelona: Grup Enciclopèdia Catalana.
* ↑ «Hommage à Jean-Pierre Gadel, al web de l'"Amicale des Anciens d'Arago"» (en francès). [Consulta: 1r gener 2015].
* ↑ «La seconde "A" - 1948/49 Copains pour toujours». Amicale des Anciens d'Arago, 9-2010, pàg. 15.
* ↑ «Maître Pierre de Besombes-Singla: Décès». Midi Libre, 30-03-2013.
* ↑ «Llista d'alcaldes de l'Albera» (en francès). Arxivat de l'original el 2015-04-02. [Consulta: 1r gener 2015].
* 1 2 Mehr, M. «http://www.lindependant.fr/2013/05/22/marc-de-besombes-singla-elu-nouveau-maire,1756868.php&title=Marc%20De%20Besombes-Singla%20%C3%A9lu%20nouveau%20maire Marc De Besombes-Singla élu nouveau maire». L'Indépendant, 22-05-2013.
* ↑ «Pierre de Besombes-Singla n'est plus». L'Indépendant, 30-03-2013.
* ↑ «Perpignan Pyrénées Doyen, al web del "Lions Club" de França» (en francès). [Consulta: 1r gener 2015].
* ↑ «Pàgina web del butlletí Cahiers de la Rome» (en francès). [Consulta: 1r gener 2015].
* ↑ «Web de l'"Association pour le patrimoine de la Vallée de la Rome"» (en francès i català). [Consulta: 1r gener 2015].